પાઠ 30
મંડળી શું છે?
શિક્ષક માર્ગદર્શિકા  ·  શુભ સમાચાર સન્ડે સ્કૂલ પાઠો
	ચિત્રો
	36

	હેતુ
	શીખવવું કે મંડળી જુદા જુદા લોકોની બનેલી છે. ઈશ્વરે આપણને બધાંને જુદી જુદી ભેટો આપી છે જેનો આપણે સાથે મળીને તેમની આરાધના અને સેવા કરવા ઉપયોગ કરીએ છીએ.

	શિક્ષકની તૈયારી
	ઈશ્વરને પ્રાર્થના કરો કે તમે તમારી ભેટોનો ઉપયોગ તેમના માટે કરી શકો અને શીખવવાની ભેટ માટે તેમનો આભાર માનો. પછી રોમન 12:4-8, 1 કરિંથી 12:12-26 અને પાઠની યોજના વાંચો અને તેનો અભ્યાસ કરો.

	મુખપાઠ કલમ
	એફેસી 5:23
ખ્રિસ્ત પોતે મંડળીના, એટલે કે પોતાના શરીરના, તારનાર છે.



પાઠની યોજના
પ્રસ્તાવના
બાળકો જાણતાં હોય તેવાં એક-બે ગીતો ગાઓ જેની ક્રિયાઓમાં શરીરના જુદા જુદા ભાગોનો ઉપયોગ થતો હોય. ઉદાહરણ: “બે નાની આંખો” અથવા તમે જાણતા હો તે બીજાં કોઈ.
પાઠના મુખ્ય મુદ્દાઓ
	1.ચિત્ર 36 બતાવો. ચિત્રો શાનાં છે? (એક સંપૂર્ણ તંદુરસ્ત માણસ અને એક બીમાર અને અપંગ માણસ). બાળકોને આખા માણસના શરીરના ભાગો (આંખો, કાન, મોં, વગેરે) ઓળખવા કહો. તેના શરીરના બીજા ભાગો બોલો અને બાળકોને પોતાના શરીર પર તે ભાગ બતાવવા કહો.
પ્રશ્ન: આ બધા ભાગો ભેગા થઈને શું બનાવે છે?
જવાબ: તેઓ સંપૂર્ણ શરીર બનાવે છે.
	2.શરીરના દરેક ભાગનું કંઈક કામ હોય છે.
પ્રશ્ન: આંખ શું કરે છે?
જવાબ: તે જોવા માટે છે.
શરીરના બીજા ભાગો સાથે ચાલુ રાખો.
	3.બીજું ચિત્ર જુઓ. માણસને શું થયું છે? તેને ઈજા થઈ છે. જ્યારે આપણા શરીરના એક ભાગને ઈજા થાય છે ત્યારે ઘણી વાર આખું શરીર બીમાર લાગે છે.
	4.ઈશ્વર કહે છે કે બધા ખ્રિસ્તીઓ શરીરના જુદા જુદા ભાગો જેવા છે. તેઓ બધા જુદા છે અને મંડળીમાં તેમને જુદાં જુદાં કામ સોંપવામાં આવ્યાં છે. તમારી મંડળીનાં ઉદાહરણો આપો. તેમનાં નામ વાપરો:
જેમ્સ પાસ્ટર છે.
બેન, અન્ના, મારિયા સન્ડે સ્કૂલના શિક્ષકો છે.
ઉમ્બર્તો મંડળીમાં લોકો માટે બેઠકો શોધી આપે છે, વગેરે.
દરેક વ્યક્તિને ઈશ્વર તરફથી જુદી જુદી ભેટો આપવામાં આવી છે જેનો તે તેમના માટે ઉપયોગ કરે.
પુનરાવર્તન
પાઠનું ટૂંકું પુનરાવર્તન કરીને ભાર મૂકો કે જેમ ઘણા તાંતણા ભેગા થઈને મજબૂત દોરડું બને છે તેમ ઈશ્વર તરફથી મળેલી ઘણી ભેટોનો ઉપયોગ કરતા ઘણા જુદા જુદા લોકો મળીને મજબૂત મંડળી બનાવે છે.
પાઠ પ્રત્યે આપણો પ્રતિભાવ
જ્યારે મંડળીમાંનો કોઈ ખ્રિસ્તી મુશ્કેલીમાં હોય, અથવા તેના કુટુંબમાં કોઈનું મરણ થયું હોય, ત્યારે તે ચિત્રના ઈજા પામેલા માણસ જેવો છે. મંડળીના લોકો તેને કેવી રીતે મદદ કરી શકે? વર્ગ પાસેથી સૂચનો મેળવો. દા.ત. કુટુંબની મુલાકાત લેવી, ખોરાક લઈ જવો, પાણી લાવી આપવું.
શરીરના બધા ભાગો મહત્ત્વના છે. શરીરનો એક ભાગ બીજા કોઈ ભાગ કરતાં વધુ મહત્ત્વનો નથી. ખ્રિસ્તીએ એમ ન કહેવું જોઈએ કે તેની ભેટો બીજા ખ્રિસ્તીની ભેટો કરતાં વધુ મહત્ત્વની છે. એક શરીરના બધા ભાગોએ એકબીજાને પ્રેમ કરવો જોઈએ. સૌથી વધુ તો તેમણે ઈસુને પ્રેમ કરવો જોઈએ, જે શરીરના શિર છે.
મુખપાઠની કલમ શીખવો
પાઠ 30 – મંડળી શું છે?	પાનું 




